CELEX: 32016D0221
Language: lv
Date: 2016-02-12 00:00:00
Title: Komisijas Lēmums (ES) 2016/221 (2016. gada 12. februāris), ar kuru groza Lēmumu (ES) 2015/1937, ar ko izveido neatkarīgu konsultatīvo Eiropas Fiskālo padomi

17.2.2016   
            
            
               LV
            
            
               Eiropas Savienības Oficiālais Vēstnesis
            
            
               L 40/15
            
         KOMISIJAS LĒMUMS (ES) 2016/221
   (2016. gada 12. februāris),
   ar kuru groza Lēmumu (ES) 2015/1937, ar ko izveido neatkarīgu konsultatīvo Eiropas Fiskālo padomi
   EIROPAS KOMISIJA,
   ņemot vērā Līgumu par Eiropas Savienību un Līgumu par Eiropas Savienības darbību,
   tā kā:
   
               (1)
            
            
               Komisija 2015. gada 21. oktobrī pieņēma lēmumu, ar ko izveido neatkarīgu konsultatīvo Eiropas Fiskālo padomi (1). Minētajā lēmumā ir paredzēti vairāki noteikumi par konsultatīvās padomes un tās sekretariāta pamatfunkciju un uzdevumiem, neatkarību un darbību un precizēts, ka sekretariātam būtu jābūt administratīvi piesaistītam Komisijas Ģenerālsekretariātam. Saskaņā ar minēto lēmumu sekretariāta vadītāja funkcijas veic galvenais ekonomikas analītiķis, kura amats izveidots ar 2015. gada 17. aprīļa Lēmumu C(2015) 2665.
            
         
               (2)
            
            
               Komisijas 2015. gada 17. aprīļa lēmumā par galveno ekonomikas analītiķi ir paredzēts, ka galvenais ekonomikas analītiķis pārbauda izstrādes posmā esošos Komisijas lēmumus par dalībvalstu ekonomikas un budžeta politikas koordināciju un uzraudzību. Saskaņā ar minēto lēmumu galvenais ekonomikas analītiķis ir piesaistīts priekšsēdētāja vietniekam euro un sociālā dialoga jautājumos, kurš turklāt var pieprasīt galvenajam ekonomikas analītiķim sniegt atzinumus (2).
            
         
               (3)
            
            
               Konsekvences un efektivitātes labad ir lietderīgi galvenā ekonomikas analītiķa uzdevumus nodalīt no Eiropas Fiskālās padomes sekretariāta vadītāja uzdevumiem.
            
         
               (4)
            
            
               Tāpēc attiecīgi būtu jāgroza lēmums, ar ko izveido neatkarīgu konsultatīvo Eiropas Fiskālo padomi,
            
         IR NOLĒMUSI ŠĀDI.
   Vienīgais pants
   Komisijas Lēmuma (ES) 2015/1937 (3) 3. panta 8. punktu aizstāj ar šādu:
   
      “8.   Sekretariāta vadītāju ieceļ Komisija, apspriedusies ar Eiropas Fiskālās padomes priekšsēdētāju. Sekretariāta vadītāju ieceļ uz trīs gadu termiņu, ko var pagarināt vienu reizi. Viņa/viņas pienākumos ietilpst arī padomes izveides sagatavošana. Pārējie sekretariāta darbinieki ir ierēdņi, pagaidu darbinieki, līgumdarbinieki un norīkotie valstu eksperti, kurus izraugās sekretariāta vadītājs, kandidatūras saskaņojot ar padomes priekšsēdētāju. Par sekretariāta darbiniekiem izraugās augsti kvalificētas personas ar pieredzi jomās, kas ir nozīmīgas padomes darbībai, viņus šajā nolūkā ieceļot amatā vai norīkojot sekretariāta rīcībā (mis à disposition).
      9.   Atkāpjoties no 8. punkta, gadījumā, ja Eiropas Fiskālās padomes priekšsēdētājs vēl nav iecelts, sekretariāta vadītāju nepastarpināti ieceļ Komisija.”
   
   
      Briselē, 2016. gada 12. februārī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  C(2015) 8000.
   
      (2)  C(2015) 2665.
   
      (3)  Komisijas 2015. gada 21. oktobra Lēmums (ES) 2015/1937, ar ko izveido neatkarīgu konsultatīvo Eiropas Fiskālo padomi (OV L 282, 28.10.2015., 37. lpp.).